Čučer-Sandevo

**Čučer-Sandevo** (; ranije samo ***Čučer*** (Чучер)) je naselje u Republici Makedoniji, u severnom delu države. Čučer-Sandevo je sedište istoimene opštine Čučer-Sandevo, koja obuhvata severna predgrađa Skoplja.

Čučer-Sandevo ima veliki značaj za srpsku zajednicu u Republici Makedoniji, pošto Srbi čine većinu u naselju.

## Prirodni uslovi
Čučer-Sandevo je smešteno u severnom delu Republike Makedonije. Od najbližeg grada, Skoplja, selo je udaljeno 14 kilometara severno.

Selo Čučer-Sandevo se nalazi u istorijskoj oblasti Crnogorje, u južnoj podgorini Skopske Crne gore, na približno 460 metara nadmorske visine. Severno od naselja izdiže se planina, a južno se pruža Skopsko polje.

Mesna klima je kontinentalna.

## Poreklo stanovništva
Podaci datiraju iz 1971. g.

Današnje stanovništvo Čučera i Sandeva potiče od predaka koji su doseljeni.

Dve su glavne komponente doseljenika:
* jedna pоreklom iz južnog dela Kosova - okoline Kačanika i Vitine,
* druga sa masivima planine Skopske Crne gore, iz naselja koja sada tamo ne postoje.

Uglavnom su svi doseljenici sa severa.

**U Čučeru su**:
* Kajevići ili Kajovi (20 k., Sv. Đurđic), pravo poreklo im je iz sela Đelekara u okolini Vitine. Njihov predak najpre se doselio u Gornjane, pa je odatle prešao u Čučer. U Čučeru ostala su tri njegova sina, dok se četvrti preselio u susedno Banjani gde je imao vodenicu, tamo imaju 13 kuća.
* Livrinići ili Livrini (20 k., Sv. Petka), doseljeni oko 1790. g. sa mesta Sv. Spasa. To mesto leži na planini severno od Banjana kod manastira Sv. Ilije. Znaju ovu genealogiju: Jovan (živ 56 godina) - Anđelko - Stevko - Pero - Milenko, doselio se Milenkov otac. Ranije prezime bilo im je Milenkovići. Predak Milenko imao je sina Zlatana i po njemu jedna rodovska grana zove se Zlatanovići. U rodu Livrinića postoji jedna zadruga od 42 člana (Zivčevići) podelila se 1930. g.
* Putići ili Putovi (4 k., Sv. Đurđic), za njihovo mesto porekla se ne zna. 
* Džepići ili Kačaniklići (4 k., Sv. Jovan), doseljeni su oko 1810. g. iz Đurđev Dola u Kačanička Klisura. Znaju sledeću genealogiju: Živko (živ 34 godina) - Pero - Krsta - Mitar - Anđelko, doselio se Anđelkov otac.
* Đuksanovići (13 k., Sv. Đurđic), doseljeni su iz naselja Jurička reka na planini blizu sela Blaca. Tamo je sada državna šuma. Dve njihove grane zovu se Stambolievi i Lulevi - Jankovići ili Jankovi (4 k., Sv. Đurđic), ogranci Đuksanovića.
* Čelikovići (4 k., Sv. Nikola), doseljeni su iz Donjeg Blaca u Kačaničkoj Klisuri.
* Urdarevići (8 k., Sv. Nikola), poreklom su iz Štrpca u Sirinićkoj Župi. Kažu da tamo imaju rođake.

**Rod pravoslavnih [[Cigani|Cigana]]**:
* Vasići (2 k). Doseljeni su 1960. g. Mogile u okolini Vitine.

## Stanovništvo
Čučer_Sandevo je prema poslednjem popisu iz 2002. godine imalo 299 stanovnika.

Većinsko stanovništvo u naselju su Srbi (60%), a manjina su etnički Makedonci (39%).

Početkom 20. veka Srbi su bili isključivo stanovništvo u selu.

Pretežna veroispovest mesnog stanovništva je pravoslavlje.

## Povezano
* Opština Čučer-Sandevo
* Srbi u Makedoniji

## Reference

## Literatura
* Popis u Makedoniji 2002. - Knjiga 10.

## Vanjske veze

* http://www.cucersandevo.gov.mk/ Zvanična stranica opštine Čučer-Sandevo